X ĮREGISTRUOTA GRUPĖ REFERENDUMUI REN | 

Vyriauusioji rinkimų komisija įregistravo 234Lietuvos Respublikos 
piliečių, turinčių rinkimų teisę, iniciatyvinę grupę referendumui 
paskelbti ir patvirtino iniciatyvinės grupės įregistravimo aktą. 

Nustatyta, kad iniciatyvinė grupė per du mėnesius turi surinkti tris 
šimtus tūkstančių rinkimų teisę turinčių Lietuvos' Respublikos piliečių 
parašų dėl reikalavimo paskelbti referendumą. 

Iniciatyvinė grupė, kuriai vadovauja Seimo narys Kazimieras 
Antanavičius, teikia priimti referendumu "tokias svarbiausias valstybės 
ir tautos gyvenimo nuostatas": 

1 nuostata. Rinkimai į Lietuvos Respublikos Seimą ir savivaldybes 
vykdomi balsuojant už asmenis, bet ne už partijų teikiamus sąrašus. Į 
Lietuvos Respublikos Seimą renkamas 91 Seimo narys. 

2 nuostata. Sumažinti esamą valstybės ir savivaldybių tarnautojų bei 
ministerijų skaičių ne mažiau kaip per pusę. 

3 nuostata. Nustatyti, kad visos Lietuvos ar užsienio organizacijų 
ar piliečių pajamos (pelnas), skirtos investicijoms Lietuvoje naujoms 
darbo vietoms kurti, gamybai ar verslams plėtoti, neapmokestinamos 
jokiais mokesčiais. 

4 nuostata. Nustatyti, kad neapmokestinamas gyventojų pajamų 
minimumas yra 0,75 vidutinio darbo užmokesčio Respublikoje (1995 m. 
spalio mėn. neapmokestinamas pajamų minimumas būtų 330 litų) ir kad 
gyventojų pajamų mokestis negali būti didesnis kaip 28 procentai. 

5 nuostata. Tiesioginiais rinkimais rinkti Valstybės Tribunolą ir 


suteikti jam reikalingus įgaliojimus kovai su organizuotu nusikalstamumu 
ir korupcija". /B.B./ -000- Fae Hia 

X ROMUALDAS OZOLAS ĮSITIKINĘS, KAD VYRIAUSYBĖ PRIVALO 
ATSISTATYDINTI. Apie tai jis pareiškė ketvirtadienį spaudos 
konferencijoje. Interpeliacijos pralaimėjimas, pabrėžė Seimo 


narys R.Ozolas, yra labai nepageidautinas mūsų valstybinio ir 
politinio gyvenimo faktas. Tai turės beveik katastrofiškus 
padarinius: bus periminėjamas valstybės strateginių objektų 


turtas ir rengiamasi Ilemiamiems turto privataus poliarizavimo 
veiksmams, stengiantis sukurti tas ūkines struktūras, kurios 
būtų pajėgios atsilaikyti LDDP atsidūrus politinėje 
opozicijoje. ; 

Grynai politiniu požiūriu vertinant interpeliacijos 
pralaimėjimą, sakė Romualdas Ozolas, jis sustiprino LDDP 


neįveikiamumo iliuziją. Tai yra grėsmingas faktas visuomenės 
dvasinio atsparumo stiprinimui. Interpeliacija Vyriausybei, 
pasak Romualdo Ozolo, buvo organizuota blogai. Jis 


apgailestavo, kad nebuvo paprašyta kitų opozicinių partijų 


paramos. "Puikybė dar kartą nubaus a, tačiau ji brangiai 

kainavo Lietuvai", - sakė Čentro partijos pirmininkas Romualdas 

Ozolas.(v.p.) 

